b'\n_START_ARTICLE_\n8 kvinder\n_START_SECTION_\nHandling\n_START_PARAGRAPH_\nHusets datter indfinder sig til juleferie i familiens landhus, hvor hun m\xc3\xb8der sin mor, sin mormor, sin s\xc3\xb8ster, morens s\xc3\xb8ster, husets husholderske, husets tjenestepige og senere sin fars s\xc3\xb8ster. Kort efter sin ankomst findes faderen i sin seng med en kniv i ryggen. Der er kun de otte kvinder til stede, hvorfor det m\xc3\xa5 v\xc3\xa6re en af dem. Alle er isoleret i huset p\xc3\xa5 grund af sneen og det faktum at telefonledningen er sk\xc3\xa5ret over. De m\xc3\xa5 derfor selv l\xc3\xb8se mysteriet. Efterh\xc3\xa5nden viser det sig at alle kvinderne har et forhold til Marcel, som offeret hedder, som g\xc3\xa5r ud over de rent formelle b\xc3\xa5nd.'